**SKUEV0152 Sliačske travetíny**

**Ciele ochrany:**

Zlepšenie stavu biotopu **Sl1 (1340\*) Karpatské travertínové slaniská** za splnenia nasledovných atribútov:

|  |  |  |  |
| --- | --- | --- | --- |
| **Parameter** | **Merateľný indikátor** | **Cieľová hodnota** | **Poznámky/Doplňujúce informácie** |
| Výmera biotopu | ha | 1,34 | Udržaná výmera biotopu v území |
| Zastúpenie charakteristických druhov | počet druhov/16 m2 | najmenej 2 druhy  (príp. 1 druh) | Charakteristické/typické druhové zloženie: *Carex distans, Juncus gerardii, Poa bulbosa, Centaurium litorale, Triglochin maritima, Triglochin palustre, Primula farinosa, Epipactis palustris*  *Campylium stellatum* |
| Vertikálna štruktúra biotopu | percento pokrytia drevín a krovín/plocha biotopu | menej ako 5 % | Eliminovať zastúpenie drevín a krovín, najmä druhov rodu *Salix* |
| Zastúpenie alochtónnych/inváznych/invázne sa správajúcich druhov | percento pokrytia/25 m2 | 0 % inváznych, menej ako 10 % expenzívnych | Udržiavať bez zastúpenia inváznych nepôvodných druhov, dosiahnutie zastúpenia menej ako 10 % u druhu *Phragmites australis*. |

Zlepšenie stavu biotopu **Vo3 (3160) Prirodzené dystrofné stojaté vody** za splnenia nasledovných atribútov:

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Výmera biotopu | ha | 0,0003 | Udržať výmeru biotopu na 0,0003 ha. |
| Zastúpenie charakteristických druhov | počet druhov/16 m2 | najmenej 1 druh | Charakteristické/typické druhové zloženie: *Campylium stellatum, Drepanocladus revolvens, Eleocharis quinqueflora, Eriophorum latifolium, Utricularia minor, Valeriana dioica* |
| Zastúpenie alochtónnych/inváznych/invázne sa správajúcich druhov | percento pokrytia/25 m2 | 0 | Žiadny výskyt nepôvodných druhov |
| Kvalita biotopu | Prezencia vodnej plochy počas celej vegetačnej sezóny | Stála prezencia vodnej plochy – bez presychania | Vo väčšine prípadov ide o šlenky na rašeliniskách, kde je pre udržanie biotopu potrebný výskyt vody v depresiách v rašelinisku. |

Zlepšenie stavu druhu ***Bombina variegata*** za splnenia nasledovných atribútov:

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie | počet jedincov (adult) | Viac ako 100 jedincov | V rokoch 2020-2022 bol zaznamenaný výrazný pokles populácie, zaznamenané hlasové prejavy odhadované cca 50 jedincov, zaznamenané zhluky cca 10 x 25-30 vajíčok (celkovo zistenych do 300 vajičok), početnosť je odhadovaná pod 50 adultných jedincov. |
| Počet známych lokalít s výskytom druhu | Počet | 1 | Udržiavaný počet zistených lokalít druhu s výskytom vhodných podmienok pre reprodukciu druhu – celá lokalita ÚEV |
| Podiel potenciálneho reprodukčného biotopu v rámci lokality | Percento z výmery lokality | Min. 5 % lokality | Podiel reprodukčných plôch v rámci lokality s výmerou 7 ha - stojaté vodné plochy s vegetáciou, periodicky zaplavované plochy v alúviu, niekedy aj v koľajách na cestách a mlákach. Vzhľadom k horším klimatickým pomerom je zaznamenané presychanie lokality a zníženie počtu vodných plôch. |

Dosiahnutie priaznivého stavu druhu *Vertigo angustior* za splnenia nasledovných atribútov:

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie | počet jedincov | Min. 10 000 | Potrebné zvýšenie veľkosti populácie v území, zvýšená veľkosť populácie o 5000 až 10 000 jedincov, zo súčasných 1000 až 5000 jedincov. |
| kvalita populácie | počet jedincov | zachovať priemer populácie na trvalej monitorovacej ploche v rozsahu 10 jedincov na lokalite | Počet jedincov vo vzorke na monitorovacej lokalite získaných z 12 litrov povrchovej vrstvy pôdu a vegetácie na povrchu |
| Rozloha biotopu | ha | 2,3 ha | zachovať biotop druhu na minimálnej výmere 2,3 ha |